Shkëmbinjtë koralorë rrezikojnë të zhduken
Sipas një studimi të ri, 75% e shkëmbinjve koralorë të botës janë të rrezikuar nga aktiviteti njerëzor dhe shkatërrimi ekologjik
Studimi i ri, i quajtur “Koralet përsëri në Rrezik”, është një rifreskim i raportit të publikuar në vitin 1998. Ai përmban të dhënat më të fundit si dhe shfrytëzon fotografitë me rezolucion të lartë të marra me satelit. Për herë të parë, merret parasysh ndikimi i ndryshimit klimaterik së bashku me faktorë të tjerë, që ndikojnë ndaj këtyre organizmave delikat të detit. Duket një vlerësim i zymtë, sipas të cilit, nëse komuniteti ndërkombëtar nuk bën asgjë për të shpëtuar shkëmbinjtë koralorë dhe ekosistemet e tyre të pasura tani, më shumë se 90% e botës koralore do të vihej nën rrezik deri në vitin 2030, dhe thuajse të gjitha ato do të jenë të rrezikuara në më pak se 40 vjet. thotëXhein Lubçenko, drejtuese e Administratës Kombëtare Oqeanike dhe Atmosferike, e quajtur NOAA. e cila shton - Sipas Nensi Knowlton-it, të Institutit Smithsonian, kjo mund të ketë një ndikim madhor në jetën e detit: Shkëmbinjtë koralor janë të domosdoshëm për ruajtjen e brigjeve, si dhe për sigurinë ushqimore dhe mirëqënien ekonomike të miliona njerëzve anembanë botës. Ato janë një burim i rëndësishëm proteinash, një burim potencial farmaceutik dhe – siç vëren Laureta Burke e Institutit të Kërkimeve Botërore - një element tërheqës për turizmin. Zonja Bruke thotë: Burke ishte një nga autoret kryesore të studimit. Ajo thotë është gjetur se 275 milionë njerëz janë të varur nga industri apo burime që kanë lidhje me shkëmbinjtë koralorë, kryesisht në Azinë Juglindore dhe Oqeanin Indian. Studimi përfshin informacione të detajuara për kërcënimet më serioze në nivel botëror ndaj oqaneve: mes tyre peshkimi pa kriter, ndryshimet klimaterike si dhe nivelet e larta të aciditeit të shkaktuara nga dioksidi i karbonit. Kërcënime të tjera sidomos ato në nivel lokal, përfshijnë përdorimin e eksplozivit për peshkim si dhe zhdukjen e sedimenteve. Zonja Burke thotë se koralet rreth Australisë janë më të mbrojturat, ato të Azisë Juglindore janë më të kërcënuarat, me 90% të tyre në rrezik, kryesisht nga peshkimi pa kriter. Autorët e studimit thonë se shpresojnë që raporti të reflektojë atë që ka si qëllim: që shkëmbinjtë koralorë janë jashtëzakonisht të rëndësishëm - dhe se duhet të përdoren praktika e politika më të mira menaxhuese për të pakësuar kërcënimin ndaj këtyre ekosistemeve të çmuara.